procesaur/Wiki.mk huggingface dataset:
Југословенски партизани

Југословенски партизани, или едноставно ''Партизани'' (официјално име ''Народноослободителна војска на Југославија'') биле вооружени сили на националното движење за ослободување на Југославија (Југословенски фронт), предводени од Комунистичката партија на Југославија на чело со Тито, за време на Втората светска војна. Првите партизански одреди биле формирани во јуни 1941 година, а во март 1945 година, партизанските единици се трансформирале во ЈНА, редовна воена формација на Демократска Федеративна Југославија. Поради честата реорганизација, за време на војната, неколкупати се менувале имињата овие воени формации:
: Народноослободителни партизански одреди на Југославија (НПОЈ) - од јуни 1941 година до јануари 1942 година.
: Народноослободителна партизанска и волонтерска војска на Југославија - од јануари 1942 година од ноември 1942.
: Народноослободителна војска и партизанските одреди на Југославија - од ноември 1942 до март 1945 година.
Југословенското народно ослободително движење имало 6.000.000 цивилни приврзаници; двата милиони жени го формирале Антифашистичкиот фронт на жените (АФЖ). АФЖ управуваше со училишта, болници, па дури и локалните власти. Околу 100.000 жени биле заедно со 400.000 мажи во Југословенската Ослободителна национална армија на Тито која ја истакна својата посветеност на правата на жените и половата еднаквост и користела слики на традиционални фолклор хероини за да се привлечи и легитимизира Партизанката. Југославија е уникатна бидејќи нејзините историчари посветувале големо внимание на жените во отпорот, сè додека земјата не се распаднала во 1980-тите. Тогаш меморијата на жените-војници избледила.
Диофант

Диофант од Александрија (живеел околу 250. година од новата ера) бил грчки математичар и ги открил равенките кои во негова чест биле наречени Диофантови равенки. Иако бил истакнат во неговото време, за него има скромни податоци. Неговата дејност била сочувана во 6 глави во Аритметика која стигнала до нас (седум глави се изгубени), која веројатно била најстарата распава за алгебра. Диофант првенствено се интересирал за употреба на симболи во величините, математичките операции и односи. Пред тоа, овие величини биле опишувани со зборови.
Најпознат е по Диофантовите равенки, неодредени равенки со рационални коефициенти за кои се бара рационално решение.
Една задача била напишана на неговиот гроб, чие решение е бројот на годините кога тој починал :br />
":Шеснаестина од своите години си играв како дете,
и још половина шеснаестина момче со брада ги дочека
Се посреќив со жена кога помина уште седмина
Мојот сакан син проживеа само половина од векот на татка си
јас сронив солза дека судбината го однела тактото на почеток
Двапати, две лета го оплакуваше со родителска тага и очај
кога и тој го виде крајот на својот макотрпен живот"
при што се добива решение, наводно 84.
Пристаниште Дортмунд

Изградбата на пристаништето Дортмунд кој завршува на каналот Дортмунд-Емс, поврзувајќи го Дортмунд со Северното Море започнала во 1895. Бил отворен во 1899 од царот Вилхелм. На почетокот на 20-пт век главно бил користен за увоз и извоз на пченица, јаглен и железо. Пристаништето било проширено во 1920-тите и 1930-тите со додавање нови докови, како и административната инфраструктура (''Dortmunder Hafenamt''). Денес, пристаништето Дортмунд е најголемото канализирано европско пристаниште со 10 докови и должина од 11 километри.
Освојување на неговата најголема важност по Втората светска војна, во 1972 6,2 милиони тони на добра биле транспортирани низ пристаништетот. Но, дури и завршувањето на контејнерското пристаниште во 1987 година не можело да го спречи опаѓањето на пристаништето, како последица на индустријата на јаглен и челик во Дортмунд
2,96 тони товар биле испратени од пристаништето во Дортмунд во 2007, зголемување за 7,1 процент од претходната година.
+Испратена стока(2006)
Добра, тони
Градежни материјали, 934.000
Минерали, 647.000
Контејнер, 523.000
Железо и челични производи, 334.000
Отпад и рециклирање, 216.000
Јаглен и кокс, 272.000
Други, 34.000
Во процесот на обновата на индустријата во ''областа Рур'' и во Дортмунд, локалните политичари бараат нови начини за користење на старото пристаниште. Планирани се проекти за изградба на марина и висококвалитетна зона за рекреација и живеење блиску до водата.
Во 2005 г. е започнато првото разонодно подрачје.
1 Поврзано
* Пристаниште Дисбург
Црна Река (Босна и Херцеговина)

Црна Река извира под планините Јахорина и Требевиќ.
Водата во реката е исклучително чиста така што е и планирано нејзнио користење со цел снабдување на Сараево со вода за пиење преку изградба на брана и објекти за поврзување на водоводната мрежа.
Сличен проект е планиран и на реката Бела која што е лева притока на реката Жељезница која се влева неколку километри низводно од устието на Црна Река. Двата проекти се од исклучително значење за снабдување на Сараево со питка вода но по цена на уништување на двата најубави речни и природни ловишта во поширокото подрачје на Сараево.
Блекфут (Ајдахо)

Блекфут (|Blackfoot) е град во округот Бингем во сојузната држава Ајдахо, САД. Блекфут според пиписот од 2020 година броел околу 12,346 жители и опфаќа површина од 16,08 км<sup>2</sup>. Се наоѓал на 1,371 м надморска височина. Поштенскиот број на Блекфут е 83221, а повикувачкиот број 208.
Во Блекфут е роден американскиот телоградител Лари Скот.
Црн Рзав (река)

Црн Рзав — река во западниот дел на Србија источниот дел на Босна и Херцеговина
Црн Рзав извира на планината Златибор во Србија. За разлика од Бел Рзав, Црн Рзав има темно корито по кое и што го добил името. Исто така за разлика од Бел Рзав кој е познат по ладната вода, Црн Рзав е познат по топлата вода. Во селото Вардиште во општината Вишеград се вкрстува со Бел Рзав со тоа што настанува Рзав кој по десет километри се влева во Дрина во Вишеград.
Рур (река)

Рур — средно голема река во западна Германија (Северна Рајна-Вестфалија), десна притока (источна страна) на Рајна.
1 Опис
Изворот на Рур е во близина на градот Винтерберг во планинската област Зауерланд, на надморска височина од околу 670 метри. Се влева во реката Долна Рајна на надморска височина од 17 метри во градската средина на Дисбург. Нејзината вкупна должина е 218 километри, нејзиниот просечен истек е 79 м<sup>3</sup>/s (кубни метри во секунда) кај Милхајм во близина на нејзиното устие. Така, нејзиниот истек е, на пример, споредлив со реката Емс во Северна Германија или реката Темза во Обединетото Кралство.
2 Градови
Најпрвин, Рур поминува низ градовите Мешеде, Арнсберг, Викеде, Френденберг, Холцвикеде, Изерлон и Шверте.
Потоа, реката ја обележува јужната граница на областа Рур, минувајќи ги Хаген, Дортмунд, Хердеке, Ветер, Витен, Бохум, Хатинген, Есен, Милхајм и Дисбург.
Областа Рур била главната индустриска област во текот на раните 1900-ти. Поголемиот број фабрики биле сместени тука. Окупацијата на Рур во 1920-тите од француските сили предизвикал ненасилен отпор; производството на фабриката престанало. Како резултат на тоа, хиперинфлационата криза станала уште полоша.
3 Езера
Постојат пет вештачки езера на реката, често користени за рекреативни цели:
* Хенгстојзе помеѓу Дортмунд и Хаген; површина од 1,36 км<sup>2</sup>, висина на браната од 4,5 м
* Харкортзе помеѓу Хаген Хердеке и Вертер; површина од 1,37 км<sup>2</sup>, висина на браната од 7,8 м
* Езеро Кемнадер помеѓу Витен и Бохум; површина од 1,25 км<sup>2</sup>, висина на браната од 2 м
* Балденојзе во Есен-Верден; површина од 2,64 км<sup>2</sup>, висина на браната од 8,5 м
* Езеро Кетвигер во Есен-Кетвиг; површина од 0,55 км<sup>2</sup>, висина на браната од 6 м
Соседниот индустриски регион ја прифатил неговото име од оваа река.
Рур се користи за подготовка на водата за пиење и е од добар квалитет, факт кој содржи определена лингвистичка иронија, бидејќи зборот „Ruhr“ означува дизентерија на германски. Нејзините речни брегови се одликуваат со големи отворени простори и паркови, кои се користат за рекреација.
4 Поврзано
* Рур (област)
* Окупација на Рур (1923&ndash;1924)
* Соседни реки: Рајна, Липе, Емшер.
Самоубиствен бомбашки напад во Знаменское

Самоубиствениот бомбашки напад во Знаменское се случил на 12 мај 2003 година во Знаменское, Чеченија кога три бомбаши самоубијци, вклучувајќи две жени, возејќи во камион бомба удриле во административната зграда на локалната самоуправа и на федералната служба за безбедност на Руската Федерација. Во нападот загинале најмалку 50 луѓе, а биле повредени околу 200, главно цивили.
Чеченските сепаратисти биле обвинети за нападот, но формалните обвиненија никогаш не биле докажани.
Бомбашки напад во Ставропол (2003)

Бомбашкиот напад во Ставропол се случил на 5 декември 2003 година кога бомбаш самоубиец го активирал својот експлозив во еден воз при што загинале 46 луѓе, а над 70 биле повредени.
Чеченските бунтовници негирале дека се одговорни за експлозијата. Заклучно со декември 2009 година, немало апсења или некакви истраги за оваа експлозија.
Друг воз по истиот пат бил бомбардиран на 3 септември 2003 година, при што загинале 7 а биле повредени повеќе од 80 луѓе. Ибрахим Исрапилов, поранешен локален претставник од Чеченија, бил осуден во 2004 година за организирање на експлозијата и осуден на 20 години затвор.
Дабар (река)

Дабар е река која тече недалеку од Сански Мост. Карактеристична е по тоа што бреговите на реката се нанеселни од извориштето па сè до таканаречените Дабарски пештери до влевањето во реката Сана, 6–7 km низводно.
Реката Дабар е богата со риби осовено лосос и е омилено излетиште за жителите од населбата Сања. Секоја година на реката Дабар се одржува меѓународниот турнир ''Fly Fishing'' при крајот на месецот мај.
Бомбашки напад на Црвениот плоштад (2003)

Бомбашкиот напад на Црвениот плоштад се случил на 9 декември 2003 година кога еден женски бомашки самоубиец го активирал својат експлозив при што загинале 6 луѓе, а над 44 биле повредени.
Москвскиот градоначалник Јуриј Лужков изјавил дека бомбашот имал намера да дојде во близина на Московското Градско собрание или Државната Дума. Според истрагата , бомбашот-самоубиец бил идентификуван како Хадишат Мангериева, вдовица на бунтовник од Чеченија кој бил убиен за време на Втората чеченска војна.
Сиуански јазици

Сиуанските (или сиуанско–катобански) јазици се јазично семејство во Северна Америка чиишто говорници живеат претежно во Големата Низина, со помали заедници на исток.
1 Име
Стручњаците разликуваат две гранки: западни и источни сиуански јазици, наречени и „правилни сиуански“ и „катобански“ јазици. Други го ограничуваат името „сиуански“ само на западната гранка, а целото семејство го нарекуваат „сиуанско-катобанско“.
2 Фонологија
Во стручната јавност постојат извесни анализи на сиуанско-катобанските јазици по историско-споредбени методи. Меѓу првите (и најтемелните) дела е она на Волф [1950-51]. Волф го реконструирал гласовниот систем на прасиуанските јазици, со подоцнежни исправки од Метјус (1958). Системот изгледа вака:
, уснени, венечни, преднонепчени, заднонепчени, гласилни
избувни
струјни
носни
приближни
Реконструирани се и пет усни самогласки и три носни самогласки . Волф реконструирал и некои согласни групи .
3 Односи со другите јазици
Можеби најсроден јазик на ова семејство е изолатот Јучи.
Во XIX век, англискиот линвгист Роберт Латам ја изнел тезата дека сиуанските јазици се сродни на кадоанските и ирокеските јазици. Во 1931, Луис Ален го составил првиот список на систематски совпаѓања во збир од 25 лексички единици од сиуанските и ирокеските јазици. Во 1960-тите и 1970-тите, Волес Чејф поподробно ја истражил врската помеѓу сиуанските и кадоанските јазици. Во 1990-тите Маријан Митан направила споредба на морфологијата и синтаксата на сите три семејства. Денес оваа хипотеза за „макросиуанските јазици“ не се смета за докажана, а сличностите помеѓу овие семејства може да се должат на тоа што нивните прајазици биле во јазичен сојуз.
4 Библиографија
* Parks, Douglas R.; & Rankin, Robert L. (2001). The Siouan languages. In R. J. DeMallie (Ed.), ''Handbook of North American Indians: Plains'' (том 13, дел 1, стр. 94–114). W. C. Sturtevant (Gen. Ed.). Washington, D.C.: Smithsonian Institution. ISBN 0-16-050400-7.
Дрињача (река)

Дрињача е река во Босна и Херцеговина, лева притока на Дрина, во која се влева кај истоимената населба, 15,5 км узводно од Зворник.
Извира на падините на планината Коњух. Долга е 77 км, со површина на слив од 1,875 км<sup>2</sup>. Главни притоки на Дрињача се Јадар и Тишча. Долж нејзиниот ток оди асфалтиран пат кој ги поврзува Власеница со Зворник и Кладањ. Сливното подрачје на Дрињача изобилува со шума, пасишта, наоѓалишта на боксит и неметали.
Дрина

Дрина — река од Црноморсикт слив, а настанува со спојување на реките Тара и Пива кај Шчепанското Поле (надморска височина 470 м). Долга е 346 км, а сливното подрачје ги опфаќа југозапдниот и западниот дел на Србија, северниот дел на Црна Гора и источниот дел на Босна и Херцеговина.
Правецот на нејзиниот тек е од југ кон север и има доста притоки. Поголеми притоки од лева страна се: Сутјеска, Бистрица, Прача, Дрињача и Јања, а од десната страна: Чехотина, Лим, Рзав, Љубовиќа и Јадар.
1 Дрина како тема во уметноста
* „Марш на Дрина“ — традиционален српски марш од Првата светска војна
* „Слап на Дрина“ (''Слап на Дрини'') — песна на српскиот писател Иво Андриќ од 1924 година.
Гелдерланд

Гелдерланд (холандски: ''Gelderland'') — покраина во Холандија. Гелдерланд е најголема покраина по површина во Холандија. Главен град на покраината е Арнем, но Најмеген е најголем град со приближно 170,000 жители. Други голем регинални центри во покраината се: Апелдорн, Еде, Дутинхем, Зутфен, Тил, Вагенинген, Зевенар, Винтерсвајк и Хардервајк. Покраината се наоѓа во централно-источниот дел на државата, и граничи со Германија.
Населението во Гелдерланд во 2015 година изнесувало 2 милиони жители.
1 Потекло на името
Името на покраината води корени од некогашното војводство Гелдерланд кое опфаќало и делови од денешната покраина Лимбург и дел од денешна Германија (таму е градот Гелдерн).
2 Општини
* Алтен
* Апелдорн
* Арнем
* Ауде Ајселстрек
* Барнефелд
* Берг ен Дал
* Беркеланд
* Беунинген
* Бронкхорст
* Брумен
* Бурен
* Вагенинген
* Вајхен
* Вест Бетуве
* Вест Мас ен Вал
* Вестерфорт
* Винтерсвајк
* Даувен
* Друтен
* Дусбург
* Дутинхем
* Еде
* Елбург
* Епе
* Ермело
* Залтбомел
* Зевенар
* Зутфен
* Кулемборг
* Лингевард
* Лохем
* Масдрил
* Монтферланд
* Најкерк
* Најмеген
* Недер-Бетуве
* Нунспет
* Овербетуве
* Олдебрук
* Ост Гелре
* Путен
* Реден
* Ренкум
* Розендал
* Схерпензел
* Тил
* Форст
* Хардервајк
* Хатем
* Херде
* Хеумен
Долна Рајна (река)

Долна Рајна (|Niederrhein, |Nederrijn, од 660 до 1.033 километар на реката Рајна) — река што тече низ Бон, Германија, до Северното Море кај Хук ван Холанд, Холандија.
Скоро веднаш во влегување во Холандија, Рајна се дели на многу делови. Главниот дел е наречен Вал која тече од Најмегер до реката Мас; а потоа е нарекувана Мерведе. Во близина на Ротердам, реката е позната како Ниве Мас и станува Ниве Ватервег влегувајќи во Северното Море кај Хук ван Холанд.
Недеррајн која се донесување на северниот поранешна главен дел на Рајан, која тече низ Арнем; се дели на Ајсел која се влева во Ајселското Езеро и потоа се дели на Лек и Кром Рајн кај Вајк бај Дурстеде. Лек се влева во Мерведе. Кром Рајн продолжува низ Утрехт, станувајќи Лидс Рајн, потоа Уде Рајн и ече кон Северното Море кај Катвејк.
Има неколку помали делови како Вехт, Холандски Ајсел и Норд.
Германската „Niederrhein“ се употребува како за германскиот дел на реката Долна Рајна, така и за делови на соседниот регион Долна Рајна.
1 Поврзано
* Рајнска област
* Горна Рајна
* Средна Рајна
* Долна Рајна, француски департман кој се граничи со Горна Рајна
de:Niederrhein
Емшер

Емшер — релативно мала река и притока на Рајна, која тече низ областа Рур во Северна Рајна-Вестфалија во западна Германија. Нејзината вкупна должина е 84 километри со просечен истек на устието во долна Рајна од 16 м<sup>3</sup>/s (кубни метри во секунда).
Изворот на Емшер е во Холцвикеде, источно од градот Дортмунд и тече западни низ Рур. Градовите долж Емшер се Дортмунд, Кастроп-Рауксел, Херне, Реклингхаузен, Гелзенкирхен, Есен, Ботроп, Оберхаузен и Динслакен, каде што реката се влева во Рајна.
Во географскиот центар на огромната индустриска област од 5 милиони жители, реката е биолошки мртва, бидејќи била користена како ''отворен канал за отпадните води'' од крајот на 19-от век. Поради тоа што постојано има движење на почвата од рударската индустрија, не било возможно да се одржи природниот тек на реката и затоа на двапати било поместено устието на реката кон север во Рајна. Голема модерна централа за третман на водата на нејзиното устие гарантира дека водата што влегува во Рајна е со прифатлив квалитет.
Од раните 1990-ти, огромен ''проект за обнова'' на реката Емшер е во фаза на изработка. За потполна обнова на реката, во моментов се гради огромна подземна цевка долж текот на реката. Првиот дел на реката, кој е цел на обновата е во Дортмунд. Вкупниот проект ќе чини неколку милијарди евра и ќе биде завршен во 2020 година.
ISO 639-5

ISO 639-5:2008 „Кодови за претставување на имињата на јазиците-Дел 5: Алфа-3 код за јазични семејства и групи“ е меѓународен стандард на Меѓународната организација за стандардизација (ISO). За неговата разработка е одговорна поткомисијата 2 на техничката комисија 37 на ISO, која првпат го објавила на 15 мај 2008. Стандардот е дел од низата стандарди ISO 639.
1 Збирни кодови
ISO 639-5 задава „алфа-3“ (трибуквени) кодови, наречени „збирни кодови“, за секое јазично семејство или група. Според преработката од 29 август 2008, стандардот содржи 114 збирни кодови. За водење на регистарот е одговорна Конгресната библиотека на САД.
Стандардот не ги покрива сите јазични семејства што ги користат јазичарите. Јазиците во еден групен код не мора да бидат јазичарички сродни, туку може и да припаѓаат на една географска целина, или пак да се категориски сврзани (како креолските).
2 Однос со другите делови на ISO 639
Некои од кодовите во ISO 639-5 се покриени и во стандардот „Алфа-3 кодови“ на ISO 639-2. ISO 639-2 содржи кодови за извесни поединечни јазици, некои макројазици и некои збирни кодови. Секој код во ISO 639-2 е присутен во ISO 639-3 или ISO 639-5.
Кодовите за јазици, семејства или групи во ISO 639-2 се делат на два типа: „група“ (''g'') или „остаточна група“ (''r''). Типот „група“ се однесува на неколку сродни јазици, додека типот „остаточна група“ се однесува на група од неколку сродни јазици од кои извесни јазици се исклучени. Меѓутоа, во ISO 639-5, „остаточните групи“ ''не'' исклучуваат ниеден јазик. Кои сè јазици ги опфаќа еден Алфа-3 код не може да се утврди без да се знае дали кодот се користи во контекст на ISO 639-2 или во контекст на ISO 639-5. Ова се должи на тоа што ISO 639-2 и ISO 639-5 ги користат истите Алфа-3 кодови, но поединечните кодови не секогаш опфаќаат еден ист список на јазици.
+Примери за односот на кодовите од ISO 639-2 и ISO 639-5, Алфа-3 код, Тип во ISO 639-2, Значење во ISO 639-2, Значење во ISO 639-5
остаточна група (r), афроазиски јазици, сите афроазиски јазици
нормална група (g), сите алгонкински јазици, сите алгонкински јазици
''незададено'', ''незададено'', албански јазици
3 Поврзано
* Список на ISO 639-5 кодови
Фојничка Река

Фојничка Река е лева притока на реката Босна во Босна и Херцеговина. Долга е 46 километри, со површина од на басен од 727 км<sup>2</sup>.
Реката е поврзана со реките Железница и Лепеница.
Топографска изолираност

Доминантноста или изолираноста на еден врв е минималното хоризонтално растојание (по голема кружница) во најблиската точка со поголема надморска височина. Ова претставува полупречник на преовладување во кој врвот е највисока точка. Доминантноста може да се пресмета за мали ридови и острови, па сè до големи планински врвови. Истото важи и за подводни врвови.
1 Список
+25 топографски најдоминантни врвови во светот, Ранг, Планински врв, Земја, Надм. вис., Истакнатост, Доминантност
1, Монт Еверест, Непал и Кина, 8848 м, 8848 м, 40.008 км
2, Аконкагва, Аргентина, 6962 м, 6962 м, 16.520 км
3, Макинли, Алјаска, САД, 6194 м, 6148 м, 0 7.451 км
4, Килиманџаро, Танзанија, 5895 м, 5885 м, 0 5.562 км
5, Пунчак Џаја, Нова Гвинеја, Индонезија, 4884 м, 4884 м, 0 5.264 км
6, Винсонов Масив, Антарктик, 4892 м, 4892 м, 0 4.911 км
7, Орохена, Тахити, Француска Полинезија, 2241 м, 2241 м, 0 4.133 км
8, Мауна Кеја, Хаваи, САД, 4205 м, 4205 м, 0 3.947 км
9, Гунбјерн, Гренланд, Данска, 3694 м, 3694 м, 0 3.254 км
10, Кукова Планина, Јужен Остров, Нов Зеланд, 3754 м, 3754 м, 0 3.140 км
11, Табана Нтлењана, Лесото, 3482 м, 2390 м, 0 3.005 км
12, Теревака, Велигденски Остров, Чиле, 0 506 м, 0 506 м, 0 2.836 км
13, Монблан, Франција, 4810 м, 4697 м, 0 2.814 км
14, Питон де Неж, Реинион, 3069 м, 3069 м, 0 2.767 км
15, Кључевскаја Сопка, Камчатка, Русија, 4750 м, 4649 м, 0 2.748 км
16, Орисаба, Мексико, 5636 м, 4922 м, 0 2.687 км
17, Квин Мерис Пик, Тристан да Куња, Света Елена, 2060 м, 2060 м, 0 2.665 км
18, Витни, САД, 4421 м, 3071 м, 0 2.650 км
19, Кинабалу, Борнео, Малезија, 4098 м, 4098 м, 0 2.523 км
20, Елбрус, Русија, 5642 м, 4741 м, 0 2.473 км
21, Пико да Бандеира, Бразил, 2890 м, 2640 м, 0 2.392 км
22, Камерун, Камерун, 4040 м, 3901 м, 0 2.338 км
23, Паџет, Јужна Џорџија, 2915 м, 2915 м, 0 2.269 км
24, Силисили, Саваи, Самоа, 1858 м, 1858 м, 0 2.245 км
25, Уаскаран, Перу, 6746 м, 2776 м, 0 2.196 км
2 Поврзано
*Врв (топографија)
*Топографска истакнатост
*Надморска височина
Гомјеница (река)

Гомјеница или Гомионица е река во северозападниот дел на Република Српска, БиХ и е десна притока на реката Сана. Нејзините изворишта се наоѓаат на северот на Змијање, во близина на населбата Раца во Бањалуканската регија, на надморска височина од 570 метри, додека пак устието на Гомјеница е узводно од градот Приедор во месноста Гомјеница, на надморска височина од 135 метри. Долга е 56,7 км, а површината на сливот изнесува 752 км², со просечен пад од 8%. Протекува низ Гомјеничкото поле и дава вода на рибникот „Саничани“ во кој се одгледуваат рибите од типот шаран и тостолобик. Рибникот „Саничани“ е најголем рибник во Република Српска и Босна и Херцеговина.
Гомјеница е една од реките кои извираат и кој се влеваат во Република Српска.
Кајак

Кајак е мал чамец кој се управува и движи со човечка сила. Најчесто има покриена палуба. Се движи со помош на посебни весла со две лопатки. Кајакот го користеле Ајните, алеутските и ескимските ловци во суб-арктичките подрачја на Североисточна Азија, Северна Америка и Гренланд. Модерните кајаци се прават со различни дизајни за посебни потреби. Во некои делови од светот се сметаат како и како кану.
1 Поврзано
* Кану
* Чун (пловило)
Јања (река)

Јања е река во Босна и Херцеговина, лева притока на реката Дрина. Јања извира источно од Тузла, на северните падини на планината Мајевица. Тече низ Босна и Херцеговина, со целата своја должина.
Во Дрина се влева кај месноста Јања, општина Бијељина. Реката е долга 53 километри. Најгоелмиот дел од реката тече низ општината Угљевик.
Јањ (река)

Јањ е река во општината Шипово. Десна притока на реката Плива. Името Јањ означува и област јужно од Шипово спрема Купреш заедно со многубројни села, кои се наоѓаат во и околу кањонот на реката Јањ. Кањонот на реката Јањ е заштитен природен резерват. Реката Јањ е позната и по туристичката атракција Јањски острови каде што Јањ се разлева во многубројни поточиња кои по неколку километри се спојуваат. Реката Јањ е исклучително богата со пастрмка и липлјен, ова е поради тоа што е доста привлечна риболовна мушичарска вода. Реката Јањ е и извор на питка вода за општината Шипово.
Жорж Санд

Жорж Санд (1804-1876), родена како Амантин Лисил Орор Дипен — истакната француски романописец од периодот на францускиот романтизам и воедно една од првите жени кои го достигнуваат врвот на светската литература. Била активна во феминистичките кругови во Париз, доживеала голем број на скандалозни афери за нејзината сексуална ориентација, големиот број на љубовници, начинот на облекување и постојаното движење во машки друштва. Својот врв го достигнува со романот „Малечката Фадета“.
1 Животопис
Родена е во 1804 година во Париз, во благородничко и плебејско семејство со име Орор Дипен. Нејзиниот живот и името ќе бидат поврзани со многу љубовни скандали, интимно ќе живее дури и со двајцата најнежни гении на романтизмот: со Алфред де Мисе и со композиторот и славен пијанист Фредерик Шопен. По катастрофалниот пораз на Париската пролетерска револуција во 1848 година, крајно разочарана, душевно скршена и расколебана во своите идеали, дефинитивно ќе се повлече во замокот на своите предци во Ноан, каде во селската тишина ќе најде утеха и неуморно ќе пишува, почитувана од селаните и нарекувана „добрата дама од Ноан“., Жорж Санд била многу плодна авторка, со страсна, сензибилна и сентиментална природа што го пренела и во своето творештво. Годината на нејзината смрт не е прецизно позната но се знае дека починала во осмата деценија од 19 век.
Свег

Свег (швед. ''Sveg'') е населено место во округот Јемтланд, Шведска и административен центар на општината Херједален. Населението брои 2.633 жители.
1 Познати личности
* Хенинг Манкел - писател на детективски романи
2 Поврзано
* Херједален
* Јемтланд
Хрчавка (река)

Хрчавка е река во источниот дел на Босна и Херцеговина и се наоѓа во составот на Националниот парк Сутјеска. Извира во шумовитите предели на источните падини на планинскиот масив Оборено точило. Минува низ кањон помеѓу Орлина и Паша-Липовиот дол, т.е. Стружине и Градина, а потоа се влева во реката Сутјеска. На тоа кратко патување ја придружуваат бројни реки и потоци. Хрчавка е богата со риба, особено пастрмка.
Во скоро недостапниот кањон на реката Хрчавка, се наоѓа и водопадот Скакавац. Од непристапните карпи извира вода која паѓа во кањонот.
На устието на реката Хрчавка и Сутјеска, во наоѓалиштето Сувода, во непосредна близина на патот Фоча - Гачко, се наоѓа идеално место за излет и за љубителите на долгите пешачки етапи.
Лашва (река)

Лашва е река во централна Босна. Протекува низ Травник, од запад кон исток, а потоа низ Витез, а по вкупно 49,4 километри, кај Зеница се влева во реката Босна. Настанува од спојувањето на две реки, Караулска и Комарска, кои се спојуваат во Трубе.
Поради важната географска положба, Лашванската Долина отсекогаш била прометна сообраќајница, која природно ги спојува Босна на исток, со врбаската долина на запад.
Криваја (река)

Криваја е река во централна Босна и Херцеговина и целиот свој ток го минува низ Зеничко-добојскиот кантон.
Реката Криваја не извира, туку настанува со вкрстување на реките Биоштица и Ступчаница во градот Олово. Минува низ мали места како Куниста, Возуча, Брезик и Ковачи и својот ток го завршува по околу 70 километри влевање во реката Босна како нејзина десна притока во градот Завидовиќи. Позната е по пролетното меѓународно сплаварење, чистотата и богатството со риба. Сливот на реката Криваја бил опфатен во Криваја (жупа)жупанијата Криваја во средниот век.
Корана (река)

Реката Корана извира кај Плитвичките Езера (национален парк). Нејзината должина изнесува 134,2 км, а се влева во реката Купа кај Карловац. Припаѓа на црноморскиот слив и не е пловна. Многу делови од Корана минуваат низ, сликовити, варовнички кањони високи и над сто метри. Овие кањони се обраснати со букова шума или се оголени. Во горниот ток на реката се наоѓаат сликовити пештери.
Не се знае точно од каде потекнува името на Корана. Споре некои „Корана“ е извадок од зборот „Кора“ (билка или растение), а според некои „Корана“ таканаречена „Горана“, означува вода која тече од горе. Во Слуњ во Корана се влева Слуњчица. Овдека настанале водопадите Растоки. Кај Карловац во Корана се влева Мрежница.
Мал дел од реката протекува н низ Босна и Херцеговина (низ селото Тржац и Тржачка Раштела, во општината Казин). Во Тржац е направена плажа. Во неа се влева реката Мутница.
Еидетско помнење

Фотографско (еидетско) помнење е способност на поединци да се (при)сетат на одредени настани со неверојатна прецизност. Зборот еидетско значи "нешто што се однесува на извонредно детално и јасно помнење на визуелни призори и слики" и доаѓа од зборот eidos (на грчки : εἶδος) што директно се преведува како "видено".
1 Луѓе со еидетско помнење
Со сигурност не може да се тврди дека вакви луѓе постојат. Но има кои го вежбаат нееидетското помнење со различни методи. Тоа се :
* Стефан Вилтшир
* Ким Пик
* Моцарт
* Никола Тесла
Херједален

Херједален (швед. '''') е историска покраина (''landskap'') во средишниот дел на Шведска. Се граничи со Норвешка и шведските покраини Даларна, Хелсингланд, Меделпад и Јемтланд. Покраината била дел од Норвешка сè до 1645, кога ѝ припаднала на Шведска со Договорот од Бремсебру.
1 Управа
Традиционалните покраини во Шведска немаат административна улога, туку постојат само како културно-историски целини. Во Херједален постои истоимена општина (''kommun'') јужниот дел на округот Јемтланд, но општината е поголема од покраината.
2 Географија
Четири петтини од покраината се планински, со над 500 м надморска височина, во состав на Скандинавските Планини. Во покраината е сместено највисокото населено место во Шведска - селото Хегволен (835 м).
Необична одлика на покраината е што воопшто нема градови. Најголемо населено место е скромното село Свег, поранешен административен центар на покраината.
Еден од симболите на покраината е пролетното дремниче (арктичка синоличка), кое може да се сретне и на повисоките делови на Алпите во остатокот од Европа.
Низ општината се протега и националниот парк Сонфјелет.
3 Историја
Јемтланд и Херједален првобитно биле покраини на Норвешка. Херједален потпаднал под норвешка власт во ~ 1100 г. Шведска ги добила дури во 1645, со Договорот од Бремсебру.
Првите жители на Херједален се доселиле во областа пред 9.000 години. Населението се издржувало со лов и риболов недалеку од копнениот мраз кој тогаш веќе почнал да се топи. Во местото Руендан во североападниот дел на Херједален има големо наоѓалиште на карпести цртежи кои сведочат за ова време. Има вкупно дваесет цртежи на кои се претставени луѓе, мечки, лосови и ирваси. Цртежите се откриени во 1896 и се проценува дека се стари 4000 години.
Според едно предание, Херједален е наречен по еден нормански јунак кој побегнал на исток од дворот на норвешкиот владетел Халфдан Црниот бидејќи убил член на неговата придружба со рог. Тогаш го добил името Херјулф Хурнбритаре („Херјулф Рогокршачот"). Извесно време служел на дворот на кралот на Свеите Анунд, но ја зел неговата сестра Хелга и пребегнал во далечните предели кои подоцна ќе го добие неговото име. Денес има негова статуа во селото Лилхердал. Херјулф и Хелга се предци на Исланѓанецот Бјарни Јерјолфсон, кој бил првиот човек што го здогледал „Новиот Свет“ кога ветрот го однел во друг правец додека пловел кон Гренланд. Петнаесет години подоцна, со истиот овој брод морепловецот Лејф Ериксон допловил до Винланд, и така станал првиот Европеец што стапнал на американско тло.
Голем дел од жителите на Херједален се иселиле во Америка кон крајот на XIX век, претежно во северозападниот дел на Минесота.
Ориент Експрес

„Ориент Експрес“ (Oriënt-Express) е роман од холандскиот писател и новинар А. ден Долард. Книгата се вбројува меѓу најпознатите дела на авторот, кој се смета за најголем промотор на Македонија во Холандија.
1 Историја на книгата
Книгата првпат е издадена во 1934 година, во времето кога во Марсеј се случува атентатот врз југословенскиот крал Александар I Караѓорѓевиќ. Во книгата се зборува за ослободителната борба на Македонците и ВМРО, поради што книгата доживува голем успех кај холандската читателска публика. Книгата е преведена и на други јазици.
2 Содржина
Дејството на романот се случува во Македонија, во времето по Илинденското востание и ја прикажува положбата во земјата во почетокот на 20 век.
3 Личности
* Миља Дрангова (Milja Drangov) e главниот јунак во романот. Таа се раѓа на Илинден 1903 г. и приказната го следи нејзиниот животен пат.
4 Превод на македонски јазик
Оваа книга не е објавена на македонски јазик.
Црква „Вознесение Христово“ - Липец

„Св.Вознесение Христово“ — верски храм кој се наоѓа во селото Липец, Општина Виница.
1 Историја
Изградена е во 1839 година и е една од постарите во Виничко. Од сочуваните документи и од натписот сочуван од жителите, се потврдува годината на изградбата на црквата Свети Спас. Сместена е на северната страна од селото, на височинка од 750 метри, оддалечена 500 метри од селото.
Црквата претставува трикорабна градба со рамен таван, градена од речен камен и малтер. Од надворешната страна не е малтерисана и се познаваат камењата и малтерот.
2 Живопис
За разлика од други цркви од тој период, црквата е живописна со невообичаена сликарија, цртани се елементи со цвеќиња во вазни и други флорални елементи, меѓу кои се среќаваат и некои насликани ангели.
Горниот дел на иконостасот е направен во резба. На него се наоѓаат 33 икони, меѓу кои и Животоносниот леб, работена од непознат зограф во 1887 г.
На левата врата од иконостасот се наоѓа голема икона на Свети Архангел Михаил, на која е запишана годината на изработката од 1918г. со потпис на зограф со иницијалот Г. Не е познато кога и од кого е осветена.
3 Поврзано
Црквата има и скромна библиотека во која се сочувани десетина книги со постар ненапишан датум, меѓу нив се: “Минеј’’ за 11-ти месеци, друг “Минеј’’, и “Октоих’’ или “Осмогласник’’, во кој на третата страница пишува, 1888 16 Јули, месецот и датумот кога се одржала некоја значајна црковна прослава.
Кирил Дрангов

Кирил Дрангов ( во - во ) ― бугарски револуционер, член на пробугарската ванчомихајловистичка Внатрешната македонска револуционерна организација. Дел од бугарската окупаторската власт во Македонија за време на Втората светска војна.
1 Животопис
Кирил Дрнагов бил син на Борис Дрангов. Завршил гимназија во Софија, а како студент на Правниот факултет при Универзитетот во Софија бил еден од основачите на Македонското студентско друштво „Вардар“, еден од најблиските соработници на Иван Михајлов, пунктовен началник на ВМРО за Софија и резервен член на Централниот комитет на ВМРО во 1932 година. Учествувал во убиствата извршени во Горна Џумаја во 1924 година, кога го убил Алеко Василев.
По убиството на Александар Протогеров, станал најблизок соработник на Ванчо Михајлов. Во 1933 година, заедно со Владо Черноземски, неколку месеци престојувал во „Јанка Пуста“ (Унгарија), како инструктор на хрватските националисти.
Во времето на бугарската окупација на Македонија работел како адвокат во Скопје. По капитулацијата на Бугарија се вратил во Софија ѝ до јуни 1946 година, живеел во илегалност. Пред да биде уапсен од бугарската комунистичка власт, се самоубил.
Црква „Св. Пророк Илија“ - Блатец

Храмот Свети Пророк Илија, се наоѓа во селото Блатец, во Општина Виница и е парохиска црква на Блатечката парохија.
Црквата претставува трикорабна базилика со рамни тавани. По форма и големина не се разликува од останатите цркви во регионот, кои се градени во средината на 19 век. Посебен впечаток оставт нејзините копаничарско обработените тавани, големиот крст на иконостасот и царските двери.
1 Историја
Според натписот над влезот на северната страна се прдпоставува дека храмот е изграден во 1850 година, иако другите белези на храмот укажуваат дека е граден пред 1850. Кога и од кој архијереј е осветена нема податоци.
2 Живопис
Црквата располага со 77 икони, од кои еден дел се работени од зографот Никола Михајлов од Крушево. Неговиот потпис се наоѓа на иконата “Зачетие на Св. Ана’’. Другите икони се со ликот на Христос, Богородица, Св. Ѓорѓи, Св. Јован Претеча, Св. Никола и не утврдено од кој автор се. Според оригиналниот натпис иконописецот потекнува од Крушево.
3 Поврзано
Историјата на црквата е опишана во сочувани белешки и во неколку стари книги кои се наоѓаат во црковната библиотека и кои сè уште се користат за одделни црковни празници.
Бестетреск

Бестетреск (швед. ''Bäste träsk'' или ''Bästeträsk'') е езеро на островот Готланд, Шведска. Сместено е во северниот дел на островот, околу 12 км источно од Форесунд. Со површина од 6,5 км<sup>2</sup>, ова е најголемо езеро на Готланд.
Езерото е поврзано со Балтичкото Море со канал долг 250 м. Познато е по богатиот фонд на калифорниска и поточна пастрмка. Во текот на зимата е замрзнато, и понекогаш се користи како лизгалиште.
Блекинге

Блекинге (швед. '''') е традиционална покраина (''landskap'') во јужниот дел на Шведска. Се граничи со покраините Смоланд и Сканија и Балтичкото Море.
Името „Блекинге“ доаѓа од придавката ''bleke'', што значи „сосем мирно“.
1 Управа
Историските покраини во Шведска немаат административна функција. Меѓутоа Блекинге (заедно со Готланд) е единствената покраина што зафаќа сосем иста површина како најзиниот административен округ, Блекинге.
2 Географија
Во блекинге се наоѓа живописниот архипелаг кој понекогаш се нарекува „Градината на Шведска“.
3 History
Блекинге станал дел од Данска во раниот XI век, најверојатно во 1026 г. Не е познато кој владеел со областа претходно. Покраината била дел од Данска цели 600 години, и, заедно со покраините Сканија и Халанд го сочинувале источниот дел на данското кралство каде владеело Сканското право. Како погранична покраина, Блекинге често страдала од напади и пљачкосувања во данско-шведските војни. Во 1658 покраината ѝ припаднала на Шведска, согласно одредбите на Роскилдскиот мировен договор.
Во данско време, покраината била поделена на два дела, со административни центри: Селвесборг на западниот и Кристијанопел на источниот дел, додека стотката Листер била дел од Сканија. Попознати замоци од овој период се Елехолм, Селвесборг, Ликеби и Авахер. Статус на град имале местата: Ронеби (1387), Селвесборг (1445), Елехолм и Кристијанопел.
По преземањето, Швеѓаните ги изградиле градовите Карлсхамн (1664) и Карлскруна (1680) и присилно население се жителите на Ронеби и Кристијанопел. Повеќе од 300 години, Карлскруна била главната поморска база на Шведска. Во 1998 била прогласена за светско наследство на УНЕСКО.
4 Поврзано
* Блекинге (округ)
Мала Усора

Мала Усора (или Усорица) е река во Босна и Херцеговина.
Извира на планината Борја (планина во БиХ) како Усорица во селото Липовиќи, околу петнаесет километри јужно од градот Теслиќ. По спојувањето со Голема Усора кај месноста Сатавци продолжува реката Усора, лева притока на реката Босна.
Реката Мала Усора е богата со клен.
Лим (река)

Лим е река која минува низ Црна Гора, Србија и Босна и Херцеговина.
Реката Лим е планинска река кој извира од Плавското Езеро. Минува низ Плав, Беране и Биело Поле во Црна Гора, Приеполе и Прибој во Србија. Во Дрина се влева во близина на месноста Меѓеѓа во општина Вишеград.
1 Поврзано
* Санџак
Корифеј

Корифеј (грчки: ''κορυφαῖος'') — раководител на хорот во античката атинска драма. Отука терминот се користи за водач или водач на некоја организиција или движење, пример: Евстатиј Антиохиски се нарекува корифеи на Првиот совет на Никеја, а Цицерон го именува Зенон како корифеи на стоиците. Апостолот Петар четопати е нарекуван како корифеи во христијанската иконографија.
Ересунд

Ересунд (|Øresund, |Öresund, месно нар. ''Сундет'') — проток помеѓу данскиот остров Зеланд и покраината Сканија во јужна Шведска. Во најтесниот дел, помеѓу Хелсингер (Данска) и Хелсингборг (Шведска), протокот е широк е само 4 км. Во околината се наоѓа регионот Ересунд кој е поделен помеѓу двете земји и брои 3,7 милиони жители.
Ересунд е еден од трите дански протоци што го поврзува Балтикот со Атлантскиот Океан преку Категат, Скагерак и Северното Море, како и еден од најпрометните водни патишта во светот.
Протокот го пресекува Ересундскиот мост, отворен на 1 јули 2000 од шведскиот крал Карл XVI Густав и данската кралица Маргарита II. Помеѓу Хелсингборг во Шведска и Хелсингер во Данска непрестајно сообраќаат и траекти.
1 Историја
Политичката контрола врз Ересунд отсекогаш била од големо значење во данската и шведската историја. Данска имала воена контрола на крајбрежната тврдина Кронборг кај Елсиноре на западната страна и Кернан и Хелсингборг на источната, сè до склучувањето на Роскилдскиот мировен договор (1658), кога источната страна ѝ припаднала на Шведска. Обете тврдини се сместени во најтесниот дел на протокот (4 км во широчина).
Во 1429 кралот Ерик Померански вовел пропусни давачки за минување на протокот кои важеле цели четири века, сè до 1857. Оваа давачка со векови била најважниот извор на средства на данската круна, обезбедувајќи му на кралот релативна независност од неговиот совет и аристократијата.
2 Позначајни острови
2.1 Природни
*Амагер
*Вен (Хвен)
*Салтхолм
2.2 Вештачки
*Гроен
*Миделгрундсфортрет
*Пеберхолм
*Флакфортрет
3 Поврзано
* Ересунд (регион)
* Ересундски мост
* Голем Белт
Пловно знаме

Пловно знаме (трговско знаме или граѓанска енсигнија) е државно знаме на една земја што се истакнува на цивилни пловила (трговски и приватни, наспроти воени) за да се означи земјата. Разни земји имаат едно државно знаме за на компно, цивилен павилјон (енсигнија) за невоена пловидба и морнаричко знаме за воената морнарица. Понекогаш двете или сите три се исти.
Првично не постоеле разлики помеѓу знамињата што се истакнувале на државните бродови (воена морнарица) од оние на приватните невооружени бродови (како на пр. трговска морнарица). Денес многу земји како Франција, САД и Република Македонија и понатаму употребуваат на едно знаме за сите намени.
Во други земји се прави разлика помеѓу копнени, пловни и морнарички (воени) знамиња. Најсложен систем има Велика Британија: државното знаме (''Union Jack'') се користи на копно, „Црвениот павилјон“ (''Red Ensign'') за трговски бродови и „Белиот павилјон“ (''White Ensign'') за кралската воена морнарица.
1 Земји со посебни пловни знамиња
Пловните знамиња што се разликуваат од „општото“ државно знаме можат да се поделат на неколку категории.
1.1 Црвени павилјони по британски пример
Ова се црвени знамиња што, во највеќето случаи, го содржат британското знаме во кантонот, а се засновани на британскиот Црвен павилјон. Британските прекуморски територии истакнуваат или прост Црвен павилјон, или Црвен павилјон со нивниот колонијален грб во слободниот дел.
1.2 Пловни знамиња што значајно се разликуваат од државните
Неколку земји имаат пловни знамиња што се разликуваат во голема мера од државните. Такви примери се Малта и Луксембург.
1.3 Пловни знамиња што се состојат од државното знаме и дополнителен амблем
Добро познати примери за вакви знамиња се италијанското пловно знаме, каде е прикажан штит со грбовите на поморските републики и поморското знаме на Полска, каде фигурира и државниот грб. Главна причина за овие додатоци е разликување на пловните знамиња од знамињата на други држави.
1.4 Упростени државни знамиња
Неколку земји (Шпанија, хиспаноамериканските земји и некои европски земји) имаат две главни варијанти на знамето: попросто (обично со ленти) и посложено каде фигурира и државниот грб. Попростата варијанта е пловно знаме (во највеќето случаи и граѓанско), додека посложеното го користат управните органи, валдата и војската. Во Шпанија и Аргентина знамето без грб е варијанта исклучиво за граѓанска употреба, а како пловно знаме се користи државното. Пловното знаме на Ел Салвадор се разликува од државното и во сразмер.
1.5 Пловни знамиња што се разликуваат од државните во сразмерот
Неколку поранешни британски колонии имаат пловни знамиња кои се исти со државните, но во сразмер 1:2 наместо 3:5. Словенија, Хрватска и Унгарија се обратен случај, каде пловните знамиња им се со сразмер 2:3 наспроти државните со 1:2. Франција е посебен случај: општиот сразмер е ист, но лентите на знамето се разликуваат во широчина.
2 Поврзано
*Вексилолошка терминологија
Лазар Киселинчев

Лазар Киселинчев — македонски револуционер, учесник во македонското револуционерно движење, член и војвода на Македонската револуционерна организација.
Лазар Трпов Киселинчев, со псевдоним Аврам Киселец/Атински и наречен од Албанците Скендер беј, бил македонски револуционер, костурски војвода на Внатрешната македоно-одринска револуционерна организација, а исто така и масон.
1 Биографија
Лазар Киселинчев е роден во 1874 година во големото костурско село Косинец, во семејството на познатиот градежник Трпо Киселинчев. Тој е брат на архитектот Ѓорги Киселинчев и на револуционерот Христо Киселинчев, кој загинал во Битката кај Локвата и Винјари. Братучед е на скулпторот Пандо Киселинчев. Лазар Киселинчев завршил петти клас во грчката гимназија во Атина.
Тој ги поставил темелите на Македонски комитет во Атина. Заедно со Атанас Кршаков, Васил Чекаларов и Дељо Марковски, организирал канали за увоз на оружје од Албанија и Грција во Југозападна Македонија. Пред Илинденско востание, бил во својот роден крај и бил вклучен во подготовките. Во текот на востанието бил назначен за заменик на својот близок пријател Васил Чекаларов како член на Костурското горско началство.
По поразот на востанието, Лазар со Пандо Кљашев и Васил Чекаларов пребегал преку Албанија, и Унгарија во Бугарија. Тука учествувал во изградбата на мавзолејот „Свети Ѓорги“ во Плевен.
Се преселил во Америка (најдоцна во 1911 година) и учествувал во организирањето на бегалците во Македонските братства. При избувнувањето на Балканската војна во 1912 година бил доброволец во Македонско-одринското ополчение. Бил началник на секцијата патронаши.
Во 1926 година бил избран во Националниот комитет на македонските братства.
Во 1928 година влегол во управниот одбор на Македонската народна банка. Киселинчев заедно со Васил Стумбов бил делегат на Општо-костурскиот граѓански комитет во Софија како дел од организациите на македонските бегалци во Бугарија, кои се во голема мерка заслужни за многу суштински институции на современата бугарска држава.
Лазар Киселинчев починал во 1946 година.
Тој бил женет за Крстана Бурдашева и имале пет деца. Нивната ќерка Митра се омажила за дејецот на ВМРО, Андон Јуруков. Нивниот син, Славчо Киселинчев (1904 – октомври 1924) бил касиер на Македонскиот младински сојуз, а во негово име Лазар Киселинчев основал хуманитарен фонд за наградување на уметнички и музички дела со теми од македонскиот народен живот, ослободителната борба и други. Синот Лабро Киселинчев бил активен деец. на Македонската патриотска организација.
Лазар Киселинчев е автор на книгата „Строителите од најстарите времиња до денес“, издадена од Сојузот на градежно-занаетчиските здруженија во Бугарија, 1927 година.
Бецендорф-Дисдорф

Бецендорф-Дисдорф (|Beetzendorf-Diesdorf) — општинска заедница во округот Алтмарк Залцведел, во Саксонија-Анхалт, Германија. До 1 јануари 2010 била ''Амт''. Се наоѓа југозападно од Залцведел. Седиштето на општинската заедница е во Бецендорф.
Општинската заедница Бецендорф-Дисдорф се состои од следниве општини:
# Апенбург-Винтерфелд
# Бецендорф
# Дере
# Дисдорф
# Јибар
# Куфелде
# Рорберг
# Валставе
Роскилдски мировен договор

Роскилдски мировен договор — меѓународен договор склучен на 8 март 1658 г. во текот на Втората северна војна помеѓу данско-норвешкиот крал Фредерик III и шведскиот крал Карл X Густав во градот Роскилде, Данска. По катастрофалниот пораз, Данска-Норвешка била приморана да се откаже од речиси половина од своите територии. Со ова Шведска ги добила покраините Блекинге, Борнхолм, Бохуслен, Сканија и Тренделаг и Халанд.
1 Одредби на договорот
Во договорот се поставени следниве услови:*данската покраина Сканија веднаш да ѝ се отстапи на Шведска.
*данската покраина Блекинге веднаш да ѝ се отстапи на Шведска.
*данската покраина Халанд веднаш да ѝ се отстапи на Шведска. Халанд во тој момент бил под шведска окупација, која требала да трае 30 години согласно Договорот од Бремсебру од 1645.
*данската покраина Борнхолм веднаш да ѝ се отстапи на Шведска.
*норвешката покраина Бохуслен веднаш да ѝ се отстапи на Шведска. Со ова Шведска обезбедила непречена трговија на запад.
*норвешкката покраина Тренделаг веднаш да ѝ се отстапи на Шведска (тогаш во нејзин состав биле Нурдмере и Румсдал).
*Данска да се откаже од сите протившведски сојузништва.
*Данска да го спречи минувањето на непријателски (кон Шведска) воени бродови и нивно навлегување во Балтикот преку протоците.
*Враќање на поседите на Војводата од Холштајн-Готорп.*Данска да ги подмири трошоците за шведската окупација.
*Данска да учествува со војници во другите воени ангажмани на Карл X Густав.
2 Последици
По склучувањето на договорот, Шведска го прекршила договорот продолжувајќи со походи во преостанатите делови на Данска-Норвешка, но морала да се повлече од данските острови и Тренделаг поради сојузот што Данско-Норвешка го слкучила со Холандија. Со Копенхашкиот мировен договор во 1660, Данска и Норвешка ги повратиле Борнхолм и Тренделаг, но останатите покраини останале во состав на Шведска.
3 Поврзано
* Северни војни
* Историја на Шведска
* Историја на Данска
* Историја на Норвешка
* Список на мировни договори